དེ་རིང་འདིར་ཐུགས་རྗེ་ཆེན་པོའི་དབང་ཆེན་གྲུབ་ནས་རྣམ་པར་རྒྱལ་བ་ཕན་བདེ་ལེགས་བཤད་གླིང་དང་།སོག་པོའི་ཡུལ་ཁག་བཅས་ནས་བརྟན་བཞུགས་གནང་བ་རེད།སོག་པོ་ཁ་ཤས་ཆེད་མངགས་སོག་ཡུལ་ནས་སླེབས་འདུགརིན་པོ་ཆེའི་ཡུལ་གྱི་འགོ་ཁྲིད་མང་པོ་ཞིག་ཀྱང་སླེབས་འདུགད་སྔུན་ཐུག་རྒྱུ་བྱུང་།དེ་རིང་ཁྱོད་རང་ཚོ་ཚང་མས་དད་པ་དང་དམ་ཚིག་གཡོ་བ་མེད་པའི་སྒོ་ནས་བརྟན་བཞུགས་གནང་བ་རེད།ད་ལྟ་ཡོད་པའི་དད་པ་དང་དམ་ཚིག་གཡོ་བ་མེད་པ་དེ་མི་རབས་གཅིག་གི་ནང་ལ་བསགས་ནས་ཆགས་པ་མ་རེད།མི་རབས་མང་པོའི་རིང་མར་འཁྱེར་ཡོང་བ་ཞིག་རེད།ཁྱོད་རང་ཚོས་ལྷག་བསམ་རྣམ་པར་དག་པའི་སྒོ་ནས་འདི་ལྟར་བརྟན་བཞུགས་གནང་བ་རེད།ཚང་མས་ཁ་ཞེ་གཉིས་མེད་དང་རྒྱབ་མདུན་མངོན་ལྐོག་མེད་པའི་ཐོག་ནས་བརྟན་བཞུགས་སྨོན་ལམ་གནང་བས་གནས་ཀྱི་ཁྱད་པར་དང་།དགེ་འདུན་འདུས་པ་རྒྱ་མཚོ་ཡོད་པ་ཡིན་པས་དེའི་ཚོད་ཀྱི་ནུས་པ་ཞིག་ཏན་ཏན་ཡོང་གི་རེད།ཁྱོད་རང་ཚོ་ཚང་མས་དཀའ་ལས་བརྒྱབ་ནས་འདིར་ཡོང་བ་དང་།སྔོན་ལ་སྤྱི་བཤད་དེ་དག་མཇུག་ཏུ་དགེ་བ་ཆགས་བསྡད་ཡོད་པ་རེད།ཐུགས་རྗེ་ཆེ་ཞུ་རྒྱུ་ཡིན།